Document ID: 32013R1325

REGOLAMENT TAL-KUNSILL (UE) Nru 1325/2013
tad-9 ta’ Diċembru 2013
li jemenda l-Anness I tar-Regolament (KEE) Nru 2658/87 dwar in-nomenklatura tat-tariffa u l-istatistika u dwar it-Tariffa Doganali Komuni ta' Dwana
IL-KUNSILL TAL-UNJONI EWROPEA,
Wara li kkunsidra t-Trattat dwar il-Funzjonament tal-Unjoni Ewropea, u b’mod partikolari l-Artikolu 31 tiegħu,
Wara li kkunsidra l-proposta mill-Kummissjoni Ewropea,
Billi:
(1)
Is-suq tal-Unjoni għall-karburant tal-ġettijiet jiddependi b’mod konsiderevoli fuq l-importazzjonijiet ta’ karburant tal-ġettijiet minn pajjiżi terzi.
(2)
Għalkemm il-ftehimiet bilaterali dwar l-avjazzjoni bejn l-Istati Membri u pajjiżi terzi normalment jinkludu dispożizzjonijiet dwar l-eżenzjoni mid-dazju fuq il-karburant tal-ġettijiet, huwa meħtieġ li jiġu stabbiliti regoli komuni dwar l-eżenzjoni mid-dazju għal karburant tal-ġettijiet sabiex ċarezza u uniformità jkunu żgurati f’dan ir-rigward, sabiex tingħata ċertezza legali lill-operaturi u sabiex jiġi evitat kwalunkwe tgħawwiġ tal-kompetizzjoni li jirriżulta minn prattiki u regoli differenti.
(3)
Parti sinifikanti tal-importazzjonijiet tal-karburant tal-ġettijiet lejn l-Unjoni toriġina minn pajjiżi li jibbenefikaw mill-iskema ta’ preferenzi tariffarji ġeneralizzati jew għandhom aċċess preferenzjali għas-suq tal-Unjoni, u għalhekk l-importazzjonijiet jkunu ħielsa mid-dazju.
(4)
Bl-applikazzjoni ta’ preferenzi tariffarji skont ir-Regolament (UE) Nru 978/2012 tal-Parlament Ewropew u tal-Kunsill (1) li tibda mill-1 ta’ Jannar 2014, għadd ta’ pajjiżi li huma esportaturi importanti tal-karburant tal-ġettijiet mhux se jkomplu jibbenefikaw minn dak l-aċċess preferenzjali għas-suq tal-Unjoni, u ċerti pajjiżi esportaturi oħra mhux se jibbenefikaw minn dak l-aċċess preferenzjali għal ċerti kategoriji ta’ prodotti, inkluż il-karburant, skont id-Deċiżjoni ta' Implimentazzjoni tal-Kummissjoni (UE) Nru 1213/2012 (2).
(5)
L-impożizzjoni ta’ dazji doganali fuq il-karburant tal-ġettijiet minn dawn il-fornituri x’aktarx tikkawża żieda fil-prezz tal-karburant tal-ġettijiet fis-suq tal-Unjoni minħabba li mhuwiex ekonomikament vijabbli għal raffineriji fl-Unjoni li jżidu l-produzzjoni tagħhom tal-karburant tal-avjazzjoni b’mod sinifikanti.
(6)
Huwa għalhekk xieraq li tiġi sospiża r-rata awtonoma tad-dazju doganali għall-karburant tal-ġettijiet. Is-sospensjoni għandha tkopri l-prodotti kollha li jaqgħu taħt il-kodiċi NM 2710 19 21. Filwaqt li jitqiesu tibdiliet futuri possibbli fis-sitwazzjoni tas-suq tal-karburant tal-ġettijiet, is-sospensjoni għandha tiġi eżaminata mill-ġdid fuq il-bażi ta’ valutazzjoni fi żmien ħames snin.
(7)
L-Anness I għar-Regolament tal-Kunsill (KEE) Nru 2658/87 (3) għandu għalhekk jiġi emendat skont dan.
ADOTTA DAN IR-REGOLAMENT:
Artikolu 1
Fl-Anness I tar-Regolament (KEE) Nru 2658/87, it-test għall-kodiċi NM 2710 19 21 fil-kolonna 3 tat-tabella fil-Kapitolu 27 tat-Taqsima V, jinbidel b’dan li ġej:
“4,7 (*)
Artikolu 2
Dan ir-Regolament jidħol fis-seħħ fl-1 ta' Jannar 2014.
Dan ir-Regolament jorbot fl-intier tiegħu u japplika direttament fl-Istati Membri kollha.
Magħmul fi Brussell, id-9 ta’ Diċembru 2013.

Labels: 3
14